МОДЕЛ УГОВОРА

УГОВОР О ЈАВНОЈ НАБАВЦИ

УГОВОРНЕ СТРАНЕ:

Наручиоци:

- Град Београд-Градска управа града Београда, Секретаријат за комуналне и стамбене послове, Београд, Краљице Марије 1/XIII, кога заступа заменик начелника Градске управе - секретар Секретаријата за комуналне и стамбене послове Рајко Танасијевић, мастер политиколог  (у даљем тексту: Град),
- Дирекција за грађевинско земљиште и изградњу Београда Ј.П, Београд, Његошева 84, коју заступа в.д. директора Марија Лековић, дипл.инж.грађ. (у даљем тексту: Јавно предузеће).
и
Привредни субјект/група привредних субјеката: __________________, са седиштем у ___________, улица _______________, ПИБ ______________, матични број _______________, текући рачун број __________ отворен код ____________ банке, кога заступа _______________________ 

(уколико је поднета заједничка понуда, навести тражене податке за сваког члана групе понуђача)
- __________________из	_____________, улица ___________________ бр. ___, ПИБ: _____________, матични број _____________, кога заступа ________________, 
- __________________из	_____________, улица ___________________ бр. ___, ПИБ: _____________, матични број _____________, кога заступа ________________, 
- __________________из	_____________, улица ___________________ бр. ___, ПИБ: _____________, матични број _____________, кога заступа ________________(у даљем тексту: Добављач). 

Предмет уговора:                        Извођење радова на изградњи Аутобуског терминала у Блоку 42 у Новом Београду - II фаза;


Уводне одредбе

Уговорне стране сагласно констатују:

- да су Град и Јавно предузеће  у складу са чланом 80. Закона о јавним набавкама, закључили Споразум заведен код Града под III-07 бр. 404-41/24 од 04.10.2024. године, односно код Дирекције за грађевинско земљиште и изградњу Београда Ј.П. под бр. 45682/6-08 од 10.10.2024. године,
- да је Јавно предузеће у складу са чланом 52. Закона о јавним набавкама, а на основу Одлуке о спровођењу поступка јавне набавке број ____/1-08 од __.10.2024. године, спровело поступак предметне јавне набавке, редни број јавне набавке 50/24, 
- да је Добављач поднео понуду број 		  од _______ 2024. године, која у потпуности испуњава услове из конкурсне документације, 
- да је Јавно предузеће доделило уговор о јавној набавци Добављачу Одлуком број___________ од  ____________2024. године (попуњава Јавно предузеће),
[bookmark: _GoBack]-  да је добављач доставио овлашћење да, овлашћени члан групе понуђача, у њихово име  закључи предметни уговор са Градом и Јавним предузећем, потписано од стране одговорних лица чланова групе понуђача, оверено од стране нотара;
- да ће послове стручног надзора над извођењем радова на изградњи Аутобуског терминала у Блоку 42 у Новом Београду - II фаза, у складу са чланом 153. Закона о планирању и изградњи, Правилником о садржини и начину вођења стручног надзора и Одлуком о промени одлуке о оснивању јавног предузећа за грађевинско земљиште и изградњу Београда, вршити Јавно предузеће,
- да је Градоначелник града Београда донео Закључке бр. __________ од ___________. године, којим је прибављена сагласност за вишегодишње финансирање,
- да су средства за реализацију уговора обезбеђена Одлуком о буџету града Београда и у складу са Закључцима Градоначелника града Београда, број _________________ од ___________ године (попуњава Град).

Предмет уговора
Члан 1.
Предмет овог уговора је извођење радова на изградњи Аутобуског терминала у Блоку 42 у Новом Београду - II фаза (у даљем тексту: радови) у свему у складу са усвојеном понудом Добављача бр. _______ од _________ 2024. годинe и структуром цене (у даљем тексту: понуда), техничком спецификацијом из конкурсне документације, техничком документацијом и динамичким планом који чине саставни део овог уговора, као и у складу са позитивним законским и подзаконским прописима, посебним узансама о грађењу, техничким нормативима и стандардима и правилима струке која важе за извођење радова ове врсте.
	Ради извођења радова који су предмет овог уговора (у даљем тексту: радови), Добављач се обавезује да обезбеди потребну радну снагу, материјал, грађевинску и другу опрему, изврши грађевинске, грађевинско – занатске и припремно – завршне радове, као и све друго неопходно за потпуно извођење радова.
	У случају да Добављач ангажује подизвођача: 
	Добављач у потпуности одговара за извршење свих обавеза из овог уговора, укључујући и обавезе које је поверио подизвођачу.
	Добављач ће наведеног/е подизвођача/е ангажовати за извршење следећих обавеза: 
______________________________________________________________________________
	
Подизвођач/и се изјаснио/ли да се непосредно њиму/а плати доспело потраживање за део уговора који је он извршио/ли, и то:

-Подизвођач ......................................., извршиће послове у износу од ................. динара без ПДВ, МБ..................., ПИБ ....................., рачун број ______________________.
-Подизвођач ......................................., извршиће послове у износу од ................. динара без ПДВ, МБ..................., ПИБ ....................., рачун број ______________________ (у случају да је  извођач поднео понуду са подизвођачима са опцијом да се подизвођачу непосредно плати доспело потраживање за део уговора који је он извршио).

У случају групе привредних субјеката, сви чланови групе извршавају уговорене послове и заједнички и неограничено солидарно одговарају за извршење уговорених послова.

Цена 
Члан 2.
	Уговорне стране су сагласне да се уговорена вредност дефинише на бази укупне уговорене цене за све позиције садржане у техничкој спецификацији са структуром цене која чини саставни део овог уговора. 
          Добављач је сагласан да је сагледао обим и врсту предметног посла, прегледао и проверио локацију на којој ће организовати градилиште, његову околину и ограничења и прикупио све расположиве информације, да је проценио обим и природу радова и материјала потребног за извођење и завршетак радова, прилазе до градилишта, смештај (који ће му можда бити потребан), постојеће изворе за снабдевање електричном енергијом и водом, као и све остале околности које су од утицаја за извођење радова, да се упознао у свему са обавезама које се односе на плаћање такса, пореза и осталих накнада које су прописане законом и другим прописима органа власти и управе, да је извршио увид у податке из катастра подземних инсталација - синхрон плана, као и преглед комплетне конкурсне документације.
        	Добављач је сагласан да је у потпуности упознат са напред наведеним и да радове може извести стручно и квалитетно, у уговореном року и по уговореној цени. 
      	Добављач је сагласан да је добио све информације које су сваком искусном Добављачу потребне у погледу ризика, непредвиђених расхода и свих других околности које могу да утичу или се могу одразити на извођење и завршетак радова.

Члан 3.
Укупна уговорена вредност радова износи _____________________ динара без ПДВ.
     (словима: _________________________________________________________)     
Укупна уговорена вредност радова износи __________________динара са ПДВ. 
     (словима: _________________________________________________________)  
Укупна вредност ПДВ износи __________________________ динара.
        	Обвезник пореза на додату вредност се утврђује у складу са Законом о порезу на додату вредност, а стопа ПДВ на основу важећег Закона о порезу на додату вредност на дан испостављања е- фактуре.
Добављач и/или подизвођач (у случају да су се изјаснили да се директно врши уплата извршеног посла на рачун подизвођача)  је сагласан и одговоран под материјалном и кривичном одговорношћу да ће порез на додату вредност, обрачунати у складу са Законом о порезу на додату вредност („Сл. гласник РС“, бр. 84/2004, 86/2014-испр., 61/2005, 61/2007,93/2002,108/2013,6/2014 – усклађени дин. изн.,68/2014 –др. закон, 142/2014, 5/2015 – усклађени дин. изн., 83/2015,5/2016 - усклађени дин. изн.,108/2016 и 7/2017- усклађени дин. изн. 113/2017, 13/2018 – усклађени дин изн. 30/2018 и усклађени дин изн. 4/2019, 72/2019, 8/2020 - усклађени дин. изн, 153/2020 и 138/2022).  
Уговорена цена обухвата у себи садржи: вредност материјала, радне снаге, механизације, скеле, оплате, средства за рад, унутрашњи и спољашњи транспорт, чување и одржавање радова, осигурање и обезбеђење одвијања саобраћаја у току радова, обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, све привремене радове потребне за извођење сталних радова, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова и који су потребни за извођење и завршетак радова у складу са захтевима Јавног предузећа.
Јединичне цене за материјал, инсталације и сву опрему, подразумевају франко градилиште, односно објекат, размештено и изведено према техничкој документацији.

Члан 4.
Уколико током извођења радова, дође до промене тржишних услова, тј. до повећања цена елемената на основу којих је формирана уговорена цена, Добављач може остварити право на разлику у цени, која ће се обрачунати применом клизне скале на основу пораста индекса, у складу са званичним извештајима Секретаријата за управу града Београда. Разлика у цени ће се обрачунавати само ако дође до повећања цена за више од 2%, и то само за износ који прелази 2%, и уколико до наведеног повећања цена није дошло по истеку уговореног рока за извођење радова. Базни датум је први дан након последњег датума потписа уговора, а крајњи обрачунски датум је уговорени рок за извођење радова.
Обрачун разлике у цени вршиће се према формули: 
		P  = Пм*М/Мо+Пр* Pc/Pcо – 1,02
Пм=	проценат учешћа материјала у укупној понуђеној цени; 
М=	индекс раста елемената материјала за уграђивање у грађевинарству за месец обрачуна;
Мо=	индекс раста елемената материјала за уграђивање у грађевинарству за базни месец; 
Пр=	проценат учешћа рада у укупној понуђеној цени;
Pc=	индекс раста потрошачких цена за месец обрачуна;	
Pco=	индекс раста потрошачких цена за базни месец.
За део разлике у цени који се односи на учешће материјала у укупној понуђеној цени (М и Мо), примењује се индекс цена произвођача индустријских производа за домаће тржиште по изабраним групама производа – елементи и материјали за уграђивање у грађевинарству, у складу са званичним извештајима Републичког завода за статистику. 
За део разлике у цени који се односи на учешће рада у укупној понуђеној цени (Рс и Рсо), примењује се индекс потрошачких цена, у складу са званичним извештајима Секретаријата за управу града Београда. 
Обрачун разлике у цени ће се вршити по писаном захтеву извођача, уз сагласност Јавног предузећа, а фактурисање обрачунатог износа ће се вршити након закључења Анекса уговара којим ће се регулисати наведени обрачун.
Извођач је у обавези да захтев, из претходног става овог члана уговора, са релевантном документацијом и доказима о повећању цена, достави Јавном предузећу, преко стручног надзора. Јавно предузеће ће проверити основаност захтева и достављене доказе, у складу са методологијом ближе описаном у ставу 1. овог члана уговора, и мишљење са детаљним образложењем доставити Граду ради потписивања Анекса уговора.
У случају да уговорне стране не постигну споразум о повећању цена, уговор се може раскинути.
Рок за раскид уговора је 15 дана, од дана пријема писаног изјашњења Јавног предузећа о неприхватању повећања цена.
[bookmark: _Hlk151377735]У случају закључења анекса, извођач се обавезује да у року од 10 дана од дана потписивања анекса уговора, достави нову банкарску гаранцију за испуњење уговорених обавеза са новим износом у складу са новом вредношћу. 
 
Члан 5.
Уговорене јединичне цене важе и за вишкове, односно мањкове радова.
Вишкови и мањкови радова уговараће се током извођења радова, односно најкасније до рока наведеног у чл. 19. став 1. овог уговора.
Добављач је у обавези да благовремено достави Јавном предузећу, преко стручног надзора, захтев за уговарање са прегледом вишкова и мањкова радова, са количинама и уговореним јединичним ценама. Стручни надзор је у обавези да провери основаност захтева, контролише позиције и количине радова и мишљење са детаљним образложењем достави Граду и Јавном предузећу на усвајање.
По прихватању прегледа вишкова и мањкова радова од стране Јавног предузећа, са Добављачем  ће се закључити анекс уговора.
У случају закључења анекса, Добављач се обавезује да у року од 10 дана од дана потписивања анекса уговора, достави нову банкарску гаранцију за испуњење уговорених обавеза са новим износом у складу са новом вредношћу. 

Начин и рок плаћања
Члан 6.
         Град се обавезује да Добављачу врши плаћање износа из члана 3. уговора на основу е-фактура које издаје у складу са Законом о електронском фактурисању, на следећи начин:
Авансно у износу од ____%  (максимално 20%) укупне уговорене вредности на рачун Добављача у року до 45 дана по испостављању авансне ситуације оверене од стране Града и Јавног предузећа и након достављања банкарске гаранције за повраћај авансног плаћања, банкарске гаранције за испуњење уговорних обавеза и полиса осигурања. (Добављачу се авансно преноси и износ припадајућег ПДВ за део аванса на услуге за које Добављач има обавезу плаћања ПДВ сагласно одредбама Закона о порезу на додату вредност и у складу са достављеним КД бројевима). Добављач се обавезује да за примљени аванс изда електронски авансни рачун и да правдање аванса врши кроз е-фактуре, с тим да укупан примљени аванс мора бити оправдан закључно са последњом е-фактуром, а вредност оправданог аванса исказује и у привременим и окончаној обрачунској спецификацији које он сачињава, (У СЛУЧАЈУ АВАНСА).
Преостали износ у року до 45 дана по издавању електронске фактуре у складу са Законом о  електронском фактурисању) уз коју прилаже и претходно оверену привремену обрачунску спецификацију и то: највише 90% од укупне уговорене вредности, а остатак до 100% укупне уговорене вредности (најмање 10%) исплатиће се по испостављању окончане е-фактуре уз коју прилаже претходно оверену окончану обрачунску спецификацију.
         Добављач је у обавези да сачињава привремене и окончану обрачунску спецификацију на основу оверених листова грађевинског дневника и грађевинске књиге надзорног органа, коју доставља Јавном предузећу на сагласност. Јавно предузеће прибавља сагласност Града и након тога оверава обрачунску спецификацију, коју мора у року од 1 дана да достави добављачу. Добављач има обавезу да у року од 3 дана од датума овере обрачунске спецификације од стране Јавног предузећа, изда е-фактуру. Добављач уз е-фактуру прилаже оверену обрачунску спецификацију која садржи датум овере Јавног предузећа, основне податке о уговорним странама, предмет уговора и број.  У обрачунској спецификацији кумулативно се исказује извршеност посла за обрачунски период по позицијама, количинама и јединичним ценама.
              Комплетну документацију у вези предмета уговора (листови грађевинске књиге, одговарајући атести за уграђени материјал и набавку опреме, по потреби и другу документацију)        Добављач доставља Јавном предузећу који ту документацију чува до примопредаје и коначног обрачуна и електронским путем је доставља Граду уз електронску фактуру.
             Плаћање се врши уплатом на рачун добављача и/или подизвођача (у случају да су се изјаснили да се директно врши уплата извршеног посла на рачун подизвођача).

Рок за извођење радова
Члан 7.
Добављач се обавезује да радове који су предмет овог уговора изведе у року од ___________ дана рачунајући од дана увођења у посао. 
Датум увођења у посао биће записнички констатован, оверен од стране одговорног Добављача радова и надзорног органа и уписан у грађевински дневник од стране надзорног органа.  
Један оригинални примерак Записника о увођењу у посао, Јавно предузеће је у обавези да достави Граду 
Добављач ће бити уведен у посао по достављању банкарске гаранције за повраћај авансног плаћања (у случају аванса), банкарске гаранције за испуњење уговорених обавеза и полиса осигурања.

Банкарске гаранције
Члан 8.
Добављач се обавезује да достави Јавном предузећу следећа средства финансијског обезбеђења:
· најкасније до тренутка увођења у посао оригинал банкарску гаранцију испуњење уговорених обавеза, насловљену на Град Београд, Градску управу града Београда, Секретаријат за комуналне и стамбене послове, у износу од 10% од укупне уговорене вредности без ПДВ, са клаузулама: неопозива, безусловна, „наплатива на први позив“ и без права на приговор, са уговореним проширеним покрићем 60 дана дужим од уговореног рока за коначно извршење посла. Банкарска гаранција за добро извршење посла уновчиће се у случају да Добављач не буде извршавао своје уговорне обавезе у роковима и на начин предвиђен уговором. Ако се за време трајања уговора промене рокови за извршење уговорне обавезе, важење покрића банкарске гаранције за испуњење уговорених обaвеза мора да се продужи. Јавно предузеће, до достављања банкарске гаранције продужене важности покрића, неће оверавати испостављене привремене спецификације и исте ће неоверене вратити Добављачу у року од 8 дана од дана пријема. Уколико Добављач не достави банкарску гаранцију продужене важности покрића, за испуњење уговорених обавеза, у року од 20 дана од дана потписивања Анекса уговора о продужењу рока, може се активирати претходно достављена банкарска гаранција за испуњење уговорених обавеза и једнострано раскинути уговор. 
· у тренутку испостављања авансне ситуације оригинал банкарску гаранцију за повраћај авансa, насловљену на Град Београд, Градску управу града Београда, Секретаријат за комуналне и стамбене послове у висини уговореног аванса (највише ___% од укупне уговорене вредности са ПДВ чију обавезу плаћања ПДВ има добављач сагласно одредбама Закона о порезу на додату вредност), са клаузулама: неопозива, безусловна, „наплатива на први позив“ и без права на приговор, са уговореним проширеним покрићем 60 дана дужим од уговореног рока за коначно извршење посла, (САМО У СЛУЧАЈУ КАДА СЕ ТРАЖИ АВАНС);
· најкасније до тренутка примопредаје радова оригинал банкарску гаранцију за отклањање недостатака у гарантном року, насловљену на Град Београд, Градску управу града Београда, Секретаријат за комуналне и стамбене послове, у износу од 10% уговорене вредности без ПДВ, са клаузулама: неопозива, безусловна, „наплатива на први позив“ и без права на приговор и са уговореним проширеним покрићем 60 дана дужим од дана истека гарантног рока.
По добијању наведених средстава обезбеђења од стране Добављача, Јавно предузеће је у обавези да у року од 2 дана од дана када се утврди тачност и валидност достављених гаранција, исте достави Граду.
По достављању банкарске гаранције за отклањање недостатака у гарантном року, банкарска гаранција за добро извршење посла и банкарска гаранција за повраћај аванса биће враћене добављачу у року од 7 календарских дана од дана достављања захтева за враћање.
[bookmark: _Hlk179981638]Уколико се на коначном обрачуну утврди одступање у вредности уговорених и изведених радова, Добављач је у обавези да у року од 10 дана од дана закључења анекса уговора о коначном обрачуну достави: измену и допуну банкарске гаранције за отклањање недостатака у гарантном року, насловљену на Град Београд, Градску управу града Београда, Секретаријат за комуналне и стамбене послове, у износу од 10% цене изведених радова без ПДВ, са клаузулама: неопозива, безусловна, „наплатива на први позив“ и без права на приговор, са уговореним проширеним покрићем 60 дана дужим од дана истека гарантног рока. По достављању ове банкарске гаранције, претходно достављена банкарска гаранција за отклањање недостатака у гарантном року, биће враћена Добављачу, на његов захтев, у року од 7 дана.
У случају да је анексом о коначном обрачуну констатована мања вредност изведених радова од вредности укупно уговорених радова Добављач није у обавези да достави нову банкарску гаранцију.
Након извршења свих уговорних обавеза од стране Добављача, Добављачу ће бити враћена неискоришћена средства финансијског обезбеђења.
Наведена средства финансијског обезбеђења не могу да садрже додатне услове за исплату, краће рокове и мањи износ од одређеног. Средство финансијског обезбеђења неће бити враћено Добављачу пре истека рока важења, осим ако је Добављач у целости испунио своју обезбеђену обавезу.

Осигурање
Члан 9.
         Добављач је у обавези да најкасније до тренутка увођења у посао достави Јавном предузећу:
· полису осигурања на објекту у изградњи која мора обухватити осигурање радова, материјала и опреме од свих ризикa, до њихове пуне вредности. Полиса осигурања мора гласити на конкретан објекат, који је предмет уговора, са релативним учешћем по сваком штетом догађају (франшизом) у износу не већем од 10%. Полиса осигурања мора гласити на рок извршења посла, почевши од датума увођења Добављача у посао за извођење радова, са уговореним проширеним покрићем 60 дана дужим од уговореног рока укључујући и гарантни рок. Град Београд, Градска управа града Београда, Секретаријат за комуналне и стамбене послове, мора бити назначен осигураник по овој полиси.
· полису осигурања од одговорности према трећим лицима мора гласити на осигурану суму од најмање 50% укупне цене за извођење радова без ПДВ и која не сме бити мања од 10.000.000,00 динара, а у свему у складу са Правилником о условима осигурања од професионалне одговорности. Полиса осигурања мора гласити на конкретан објекат, који је предмет уговора, са релативним учешћем по сваком штетом догађају (франшизом) у износу не већем од 10%. Полиса мора гласити на рок извршења посла, почевши од датума увођења Добављача у посао за извођење радова, са уговореним проширеним покрићем 60 дана дужим од уговореног рока укључујући и гарантни рок. Град Београд, Градска управа града Београда, Секретаријат за комуналне и стамбене послове, мора бити назначен осигураник по овој полиси.
· полису осигурања од професионалне одговорности Добављача која мора гласити на износ осигуране суме (укупна понуђена вредност радова без ПДВ и која не сме бити мања од 65.000,00 ЕУР у динарској противвредности по средњем курсу НБС на дан исплате). Полиса осигурања мора гласити на конкретан објекат, који је предмет уговора, са релативним учешћем по сваком штетом догађају (франшизом) у износу не већем од 10%. Полиса мора гласити на рок извршења посла, почевши од датума увођења Добављача у посао за извођење радова, са уговореним проширеним покрићем 60 дана дужим од уговореног рока укључујући и гарантни рок. Град Београд, Градска управа града Београда, Секретаријат за комуналне и стамбене послове, мора бити назначен као треће лице по овој полиси.
По достављању наведених полиса Јавно предузеће је у обавези да у року од 2 дана од дана када се утврди тачност и валидност достављених полиса, исте достави Граду.
Полиса/е мора имати клаузулу да је осигуравајућа кућа у случају прекида полисе/а пре истека важења из било ког разлога обавезна да о томе обавести јавно предузеће.
Полиса/е морају бити издате од стране осигуравајућег друштва које има исказани коефицијент ажурности у решавању штете, за претходну годину, већи од 90%.
Уколико Добављач не достави Јавном предузећу наведене полисе року од 10 календарских дана од дана закључења уговора, може се једнострано раскинути уговор.
Уколико се рок за извршење посла продужи, Добављач је обавезан да, у року од 20 дана од дана закључења Анекса о продужењу рока, достави наведене Полисе, са новим периодом важности, под истим условима.
Уколико Добављач не достави полисе са новим периодом важности у наведеном року, може се активирати банкарска гаранција за испуњење уговорених обaвеза и једнострано раскинути уговор.
Град и Јавно предузеће до достављања полисе са новим периодом важности, неће оверити достављене привремене обрачунске спецификације и исте ће не оверене бити враћене Добављачу у року од 8 дана од дана пријема привремене обрачунске спецификације.

Измене уговора
Члан 10.
Рок за извршење уговорних обавеза може бити продужен из следећих објективних разлога:
· изузетно лоши климатски услови, неуобичајени за годишње доба и за место где је планирана изградња објекта а који онемогућавају извођење радова,
· вештачке препреке или физички услови које није могао да предвиди искусни Добављач и да их уклони у року од 3 дана од дана обавештавања Јавног предузећа у писаној форми о истим,
· кашњење у издавању налога, упутства и одобрења од стране Јавног предузећа у роковима дефинисаним динамичким планом који утичу на испуњење уговореног рока, а који нису последица пропуста Добављача,
· неиспуњење неке од обавеза на страни наручиоца на начин дефинисан конкурсном документацијом и уговором,
· било која обустава посла која није последица пропуста Добављача,
· због потребе уговарања и извођења додатних радова,
· других објективних разлога за које Град и/или Јавно предузеће закључе да су оправдани, а на основу мишљења комисије Јавног предузећа
· случајеви више силе.
Добављач ће одмах, у писаној форми, обавестити Јавно предузеће о настанку претходно наведених околности, због којих посао може каснити или бити прекинут.
Добављач је у обавези да Јавном предузећу достави писани захтев за продужење уговореног рока у року од 3 (три) дана од дана сазнања за околности које изискују измену уговора, а најкасније 20 (двадесет) дана пре истека уговором дефинисаног рока за завршетак радова. Захтев за продужетак рока треба да садржи детаље о узроцима и разлозима кашњења или прекида посла. 
Одмах по пријему захтева из претходног става, Јавно предузеће ће размотрити разлоге и оправданост захтева за продужење рока и уколико су разлози за продужење рока оправдани, закључиће се Анекс уговора.
Уговорени рок ће бити продужен када уговорне стране о томе сачине анекс уговора.
У случају да Добављач не испуњава усвојен динамички план, обавезан је да уведе у рад више смена, продужи смену, или уведе у рад више техничког особља, без права на повећане трошкове или посебну накнаду за то. 
Добављач се одриче права на накнаду штете коју евентуално претрпи услед продужетка рока.
Уколико Јавно предузеће утврди да Добављач не прати динамику извршења посла и ако након писаног упозорења у року наведеном у писаном упозорењу, не констатује да је кашњење у реализацији посла надокнађено, Град може наплатити банкарску гаранцију за испуњење уговорених обaвеза, а уговор се може раскинути.
Добављач је дужан да одмах по уоченој потреби за извођењем додатних радова из члана 157. Закона о јавни набавкама, достави Јавном предузећу, преко стручног надзора, захтев за извођење додатних радова са предмером и предрачуном.
Стручни надзор проверава основаност потребе за извођењем додатних радова из претходног става овог члана уговора, врши контролу предмера и предрачуна, описа позиција и количина и доставља Јавном предузећу своје мишљење.
По пријему мишљења стручног надзора Јавно предузеће ће размотрити оправданост уговарања додатних радова и дати предлог за измену уговора у складу са чланом 157. Закона о јавним набавкама, те доставити Граду захтев за анексирањем уговора
Ако у току извођења радова наступе непредвиђене околности из члана 158. Закона о јавним набавкама, Комисија образована од стране Јавног предузећа ће размотрити оправданост измене уговора и дати предлог за измену, а уговор се сматра измењеним даном потписивања анекса.
У случају закључења анекса уговора којим се мења уговорена цена, Добављач се обавезује да у року од 10 дана од дана потписивања анекса уговора, достави нову банкарску гаранцију у складу са новом вредношћу и под истим условима. 
Сходно члану 161. Закона о јавним набавкама, уговор о јавној набавци се може изменити ради промене подизвођача за део уговора који је првобитно био поверен подизвођачу, ради увођења једног или више нових подизвођача чији укупни део не сме бити већи од 30% уговорене цене без ПДВ или у случају преузимања извршења дела уговора који је првобитно био поверен подизвођачу.
У случају из претходног става овог члана уговора, Добављач доставља Јавном предузећу, преко стручног надзора, захтев за измену уговора са доказима да за новог подизвођача не постоје основи искључења из члана 111. Закона о јавним набавакама.
Јавно предузеће  проверава основаност захтева за изменом уговора из претходног става овог члана, и у случају испуњености законских услова, са Добављачем ће се закључити анекс уговора. 

Уговорна казна
Члан 11.

Уколико постоји оправдана сумња да радови неће бити изведени у уговореном року, Јавно предузеће има право да наложи Добављачу, што се уједно сматра задржавањем права на наплату уговорне казне, да предузме све потребне мере којима се обезбеђује усклађивање извођења радова са динамичким планом и уговореним роком, односно у складу са одредбама овог уговора.
Уколико Добављач   не поступи по налогу из става 1. овог члана и не изведе радове који су предмет овог уговора у уговореном року, дужан је да плати Граду уговорну казну у висини  од 2‰ (два промила) од укупно уговорене вредности без ПДВ, за сваки дан закашњења, с тим што укупан износ уговорне казне не може да буде већи од 10% (десет процената) од укупно уговорене вредности без ПДВ.
Наплату уговорне казне Град може извршити, уз оверу надзорног органа и без претходног пристанка добављача, умањењем износа наведеног у окончаној спецификацији.
Ако је штета коју су претрпели Јавно предузеће и Град услед неуредног или неблаговременог испуњавања уговорних обавеза Добављача већа од уговорне казне, Град ће захтевати, поред уговорне казне, накнаду штете која прелази износ уговорне казне до потпуне накнаде штете, а уговор се може раскинути и наплатити банкарска гаранција за испуњење уговорених обавеза.

Обавезе Добављача 
Члан 12
Добављач и подизвођачи (у  случају да су се изјаснили да се директно врши уплата извршеног посла на рачун подизвођача), поред обавеза наведених у техничкој спецификацији има нарочито и следеће обавезе:
· да одмах по потписивању уговора, а најкасније у року од 15 дана, достави Јавном предузећу и Граду електронским путем потписану и оверену техничку спецификацију на уговорену вредност са КД бројевима у складу са Уредбом о класификацији делатности и Изјаву да је иста урађена у складу са Законом о порезу на додату вредност,
· да све радове изведе стручно и квалитетно са пажњом „доброг привредника и стручњака“, у складу са техничком документацијом, постојећим техничким прописима, нормативима и стандардима који важе за извођење радова ове врсте, да уграђује материјале и опрему који по квалитету одговарају техничкој документацији, техничким условима, прописаним стандардима и о томе достави одговарајуће доказе њиховог квалитета,
· да по пријему техничке документације од Јавног предузећа исту детаљно прегледа и брижљиво проучи и у року од 10 дана, рачунајући од дана примопредаје техничке документације, достави у писаном облику Јавном предузећу евентуалне примедбе на разматрање и даље поступање. Неблаговремено уочене или достављене примедбе, као и евентуални недостаци у пројектно-техничкој документацији који нису могли остати непознати да је пројектно-техничка документација, на време, савесно и брижљиво сагледана, неће се узете у обзир, нити ће имати утицаја на рок и цену извођења радова,
· да пре увођења у посао потпише техничку документацију за извођење радова,
· да пре увођења у посао Јавном предузећу достави решење о именовању одговорног Добављача радова који испуњава одговарајуће услове и поседује лиценцу за вршење ове функције у складу са Законом о планирању и изградњи,
· да организује градилиште на начин којим се обезбеђује приступ локацији, обезбеђење несметаног одвијања саобраћаја и заштита околине за време трајања радова,
· да уради елаборат о уређењу градилишта са организацијом извођења припремних, привремених и основних радова, са привременим прикључцима на инсталације комуналне инфраструктуре, као и са предвиђеном заштитом суседних објеката и пролазника оградом градилишта и са мерама безбедности и здравља на раду и противпожарне заштите на градилишту,
· да благовремено, о свом трошку, предузима све мере за обезбеђење и сигурност објеката, радова, опреме, материјала, радника, пролазника и саобраћаја, саобраћајница и тротоара, постојећих инсталација, као и суседних објеката,
· обезбеди Јавно предузеће и Град од свих губитака и потраживања због повреда или штета нанетих било ком пицу или имовини, које могу да се појаве извођењем и одржавањем радова и надокнадиће му штету за све рекламације, потраживања, трошкове и издатке настале по том основу, осим ако такве околности нису настале као последица више силе,
· да о свом трошку отклони све штете које евентуално, за време извођења радова учини на објектима, инсталацијама и лицима из претходне алинеје овог става,
· да о свом трошку обезбеди и истакне на видном месту градилишну таблу у складу са важећим прописима,
· да осигура безбедност свих лица на градилишту, као и одговарајуће обезбеђење складишта својих материјала и слично, тако да се Јавно предузеће и Град ослобађају свих одговорности према државним органима, што се тиче безбедности, прописа о заштити животне средине и радно-правних прописа за сво време извођења трајања извођења радова до предаје радова,
· да испуни све уговорене обавезе стручно, квалитетно, према важећим стандардима за ову врсту посла и у уговореном року,
· да о свом трошку обезбеђује мерења и геодетско осматрање понашања тла и објекта у току грађења,
· да обезбеди техничко особље и технички капацитет за све врсте радова и за све време реализације уговора, као и благовремену испоруку материјала и опреме потребну за извођење уговорених радова, уз претходну сагласност Јавног предузећа,
· да на захтев Града и/или Јавног предузећа уведе у рад више смена, продужи смену или уведе у рад више радног особља и механизације, без права на повећање трошкова или посебне накнаде за то уколико не испуњава предвиђену динамику,
· да о свом трошку обезбеди чување, заштиту и одржавање изведених радова до предаје,
· да надзорном органу омогући вршење стручног надзора на објекту и контролу количине и квалитета употребљеног материјала, као и неометан приступ складишном, магацинском и сваком другом простору у коме се обезбеђују и чувају до уградње, материјал и опрема за уградњу,
· да редовно води грађевински дневник, грађевинску књигу и обезбеђује књигу инспекције,
· да поступи по свим основаним примедбама и захтевима Јавног предузећа датим на основу извршеног стручног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова из динамичког плана извођења радова,
· да именује своје чланове који ће учествовати у раду комисије за коначни обрачун и обезбеди присуство својих представника у раду комисије за технички преглед радова,
· да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Добављач мора да приступи у року од 5 дана по пријему писаног позива од стране Јавног предузећа,
· да по извршеној уплати од стране Града, достави Јавном предузећу и Граду извод о извршеној уплати средстава подизвођачима за део посла за који је ангажовао подизвођаче, уколико се средства не уплаћују директно подизвођачима најкасније 60 дана од дана уплате (у случају када није договорено са подизвођачем да се њему директно уплаћују средства за део посла који он изврши),
· да од подизвођача прибави потврду да су им средства уплаћена у износу који је и наведен на изводу и исту достави Јавном предузећу и Граду најкасније 60 дана од дана уплате ( у случају када није договорено са подизвођачем да се њему директно уплаћују средства за део посла који он изврши),
· да овери спецификације које испостављају подизвођачи, уколико су се изјаснили да им се директно врши уплата за послове које извршавају подизвођачи (у  случају да су се изјаснили да се директно врши уплата извршеног посла на рачун подизвођача),
· о свом трошку, по завршеној изградњи предметног објекта или у случају раскида уговора, повуче са градилишта своје раднике и уклони преостали материјал, опрему, средства за рад и привремене објекте које је користио у току рада, очисти градилиште од отпадака, као и да уреди земљиште на коме је објекат изграђен на начин предвиђен пројектно-техничком документацијом,
· да Комисији за технички преглед обезбеди сву потребну документацију према Закону о планирању и изградњи,
· да отклони све примедбе Комисије за технички преглед,
· да када заврши све радове по уговору, писаним путем обавести Јавно предузеће,
· да преда изведене радове Јавном предузећу.	






Динамички план 
Члан 13.
Добављач је у обавези да у року од 20 дана од дана закључења уговора достави Јавном предузећу на оверу динамички план извођења радова.
Динамички план је усвојени када је потписан и оверен лиценцним печатом надзорног органа.
Реализацију и праћење појединачних фаза Добављач је обавезан да у потпуности обезбеди у роковима из динамичког плана. 
Добављач је дужан да у присуству представника Јавног предузећа, сваких 15 дана, изврши анализу испуњења уговорених обавеза и да према указаној потреби предузима одговарајуће мере за убрзање посла ради усклађивања са динамичким планом, као и да предузима друге мере за отклањање констатованих пропуста и одступања у процесу извођења радова.
О извршеним анализама из претходног става, Добављач сачињава записник и примерак, преко присутног представника Јавног предузећа, доставља Јавном предузећу и Граду.


Обавезе наручиоца
Члан 14.
Обавезе Јавног предузећа
· Јавно предузеће се обавезује:
· да преда Добављачу техничку документацију,
· да у примереном року и у писаној форми одговори на захтев Добављача за пружање додатних објашњења о техничкој документацији,
· да уведе Добављача у посао, предајући му техничку документацију, као и обезбеђујући му несметан прилаз градилишту,
· да надлежном органу пријави почетак извођења радова, а копију пријаве достави Добављачу који ће исту чувати,
· да донесе писмени акт о одређивању стручног надзора и примерак истог достави Граду и Добављачу одмах након закључења овог уговора,
· пре почетка рада на градилишту писаним актом одреди координатора за безбедност и здравље на раду у фази извођења радова,
· да организује вршење техничког прегледа објекта,
· да од Добављача, по завршетку радова, а након добијања записника о техничком прегледу објекта, прими наведене радове и прибави употребну дозволу,
· да по стицању услова за израду коначног обрачуна именује своје чланове који ће учествовати у раду комисије за коначни обрачун и обезбеди присуство својих представника у раду комисије за технички преглед радова,
· да обавести Град писаним путем о наступању околности које узрокују потребу за активирањем средстава обезбеђења из члана 8. и 9. овог уговора достављањем Извештаја и пратеће документације (којима се образлаже ситуација ) у року од 5 дана када наступе околности које су довеле до потребе за уновчавањем средстава обезбеђења, све у складу са Законом и одредбама овог уговора.
Обавезе Града
· Град се обавезује да:
· да Добављачу плати уговорену цену под условима и на начин одређен овим уговором,
· да сноси трошкове вршења техничког прегледа објекта,
· сноси све обавезе по основу прибављања услова и сагласности надлежних предузећа за раскопавање и привремено заузеће саобраћајних површина, сходно Закону о накнадама за коришћење јавних добара, као и евентуалних других такси,
· да сноси трошкове накнаде ЦЕОП-а
· да сноси и друге трошкове који су у вези са реализацијом овог уговора који су позитивним прописима који регулишу предметну област дефинисани као обавеза инвеститора.


Гарантни рок
Члан 15.
Добављач даје гаранцију за квалитет изведених радова, уграђену опрему, инсталације и уређаје у трајању од 2 (две) године рачунајући од дана извршене примопредаје радова.
Добављач гарантује да изведени радови, уграђена опрема, инсталације и уређаји неће имати мане које онемогућавају или умањују њихову вредност или њихову подобност за редовну употребу, односно употребу одређену уговором.

Члан 16.
Добављач је дужан да у току гарантног рока, на први писани позив Јавног предузећа, отклони о свом трошку све грешке које се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима и то у примереном року који одреди Јавно предузеће.
Ако Добављач не приступи извршењу своје обавезе из претходног става у року од 5 дана по пријему писаног позива од стране Јавног предузећа, може се наплатити банкарска гаранција банке за отклањање недостатака у гарантном року.
Уколико гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Град и Јавно предузеће имају право да од Добављача траже накнаду штете, до пуног износа стварне штете.

 Квалитет изведених радова
Члан 17.
За укупан уграђени материјал и опрему Добављач мора да има сертификате квалитета и атесте који се захтевају по важећим прописима и мерама за објекте те врсте у складу са техничком документацијом и уговором.
Квалитативни и квантитативни преглед и пријем материјала и опреме коју набавља Добављач вршиће стручни надзор.
Уколико Јавно предузеће утврди да уграђени материјал или опрема не одговара стандардима и техничким прописима, одбија га и забрањује његову употребу.
Добављач је дужан да о свом трошку обави одговарајућа испитивања материјала, контролу квалитета радова и опреме.
Уколико је због употребе неквалитетног материјала угрожена безбедност објекта, Јавно предузеће има право да тражи да Добављач поруши изведене радове и да их о свом трошку поново изведе у складу са техничком документацијом и одредбама овог уговора.
Уколико Добављач у остављеном року не поступи у складу са претходним ставом, Град може наплатити банкарску гаранцију за испуњење уговорених обавеза.

Примопредаја радова
Члан 18.
Добављач о завршетку радова који су предмет овог уговора обавештава Јавно предузеће и надзорни орган, а дан завршетка радова уписује се у грађевински дневник.
Примопредаја радова Јавном предузећу ће бити извршена у року од 30 календарских дана од дана завршетка радова.
Примопредаја ће бити констатована записником који потписују одговорни Добављач радова и надзорни орган.
Грешке које утврди Јавно предузеће у току извођења или приликом преузимања и предаје радова Добављач мора да отклони у примереном року који му одреди Јавно предузеће.
Уколико те грешке Добављач не почне да отклања у року од пет дана по пријему писаног позива од стране Јавног предузећа и ако их не отклони у примереном року који му је одредио, Град може да наплати банкарску гаранцију за испуњење уговорених обавеза.

Члан 19.
  Након успешно извршене примопредаје радова Јавно предузеће, Град  и Добављача ће, уколико се укаже потреба, закључити анекс уговора на основу записника о извршеним пословима за потребе коначног обрачуна изведених радова у року од 60 дана, рачунајући од дана примопредаје радова.
  После закључења Анекса из става 1. овог члана сачињава се записник о коначном обрачуну,  након чега се може испоставити е- фактура.
   Уколико нема потребе за закључењем Анекса из става 1. овог члана уговора након примопредаје сачињава се записник о коначном обрачуну, који представља основ за испостављање е- фактуре. 
   Један примерак Записника о коначном обрачуну доставља се Граду уз е- фактуру.
   Јавно предузеће и Добављач се обавезују се да обезбеде и припреме сву неопходну документацију потребну за закључење Анекса уговора из става 1. овог члана уговора. 

Раскид уговора
Члан 20.
Уговор се може раскинути споразумно.
	Свака од уговорних страна има право на једнострани раскид овог уговора, под условом да друга страна и по протеку рока од 15 дана од дана пријема писмене опомене да не испуњава обавезе из овог уговора, не поступи по примедбама из исте опомене. 
Град и Јавно предузеће имају право на једнострани раскид уговора, посебно у следећим случајевима:
· уколико Добављач одустане од уговора,
· уколико Добављач одбије да потпише записник о увођењу у посао,
· ако је Добављач без разумног оправдања пропустио да започне радове или задржава напредовање истих, 15 дана пошто је добио у писаној форми од Јавног предузећа упозорење да започне или настави,
· ако Добављач не испуњава уговорне обавезе у року утврђеном усвојеним динамичким планом или уговором или се основано може очекивати да исте неће испунити у року или из неоправданих разлога прекине са извођењем радова,
· ако Добављач неоправдано касни дуже од 15 дана на два узастопна међурока утврђена динамичким планом без могућности да надокнади изгубљено време,
· ако Добављач у разумном року не поступи по налогу Јавног предузећа и/или надзорног органа да отклони неки уочени недостатак што утиче на правилно извођење радова и рок извођења,
· ако је Добављач, упркос претходним упозорењима Јавног предузећа у писаној форми, пропустио да изведе радове у складу са уговором или стално и свесно занемарује да изврши своје обавезе по овом уговору,
· ако Добављач уграђује материјал који нема уговорени или одговарајући квалитет или услуге и радове изводи неквалитетно,
· уколико настану околности које би за последицу имале битну измену уговора, што би захтевало спровођење новог поступка јавне набавке,
· уколико су наступили основи за искључење на страни Добављача, у складу са Законом о јавним набавкама,
· у случају да се не стекну законски услови за увођење  Добављача у посао за неку од фаза, 
· у другим случајевима када Добављач не испуњава своје обавезе у складу са овим уговором.
	У случају из претходног става, уговорна страна која је доставила опомену, писаним путем обавештава другу уговорну страну да су стекли услови за раскид овог уговора, услед чега сматра овај уговор раскинутим.
	У случају једностраног раскида уговора, страна која је скривила раскид, дужна је да другој уговорној страни надокнади штету.



Члан 21.
У случају да до раскида уговора дође након увођења Добављач посао, Добављач је дужан да записнички преда Граду и Јавном предузећу, објекат и градилиште, да са градилишта повуче раднике које је ангажовао, уклони материјал и опрему који нису предати Граду и Јавном предузећу, уклони средства за рад, као и привремене објекте које је саградио, уколико их није предао Граду и Јавном предузећу и очисти објекат и градилиште.
У случају раскида уговора, Добављач је дужан да изведене радове обезбеди од пропадања, да Граду и Јавном предузећу преда пројекат изведеног стања, као и преглед стварно изведених радова до дана раскида уговора, потписан од стране одговорног Добављача радова и надзорног органа.
У случају да Добављач не поступи у складу са претходним ставом овог члана уговора, сматраће се да Град има судржавину на објекту, односно градилишту и овлашћен је да га, о трошку Добављача, испразни од ствари које припадају Добављачу и лица која је ангажовао Добављач, те да на тај начин успостави искључиву државину.
Поступање описано у претходном ставу овог члана уговора, сматраће се договореним и прихваћеним од стране Добављача, па уговорне стране сагласно констатују да у њему нема противправности, услед чега се, у том случају, Добављач одриче од права на било који облик државинске заштите и накнаде штете, у односу на Град и Јавно предузеће.

Завршне одредбе
Члан 22.
Oвај Уговор се сматра закљученим на дан када су га потписали овлашћени заступници све три уговорне стране, а ако га овлашћени заступници нису потписали на исти дан, Уговор се сматра закљученим на дан последњег потписа по временском редоследу.
Овај уговор важи до испуњења свих уговорних обавеза или до његовог раскида у складу са уговором и законом.

Члан 23.
Промене уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс уговора.


Члан 24.
Уговорне стране су сагласне да ће се на међусобне односе који нису дефинисани уговором, примењивати одредбе Закона о облигационим односима, Закон о планирању и изградњи, Посебних узанси о грађењу и других позитивних прописа.


 Члан 25.
	Уговорне стране су сагласне да ће све евентуалне спорове који проистекну из уговора решавати споразумно.

	У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.














Члан 26.
Овај уговор је сачињен у 10 (десет) истоветних примерка, од којих Град задржава 4 (четири) примерка, Јавно предузеће задржава 4 (четири)примерка, а Добављач 2 (два) примерка. 


                     ЗА   ГРАД                                                                                  ЗА   ДОБАВЉАЧА
 ______________________________________     		          _______________________                                    
   заменик начелника Градске управе-                                     
    секретар Секретаријата за комуналне и
стамбене послове, Рајко Танасијевић, мастер политиколог


      ЗА ЈАВНО ПРЕДУЗЕЋЕ
______________________________________
	                                                  Марија Лековић, дипл.инж.грађ.

